S'inauguren les XV Miniolimpíades Escolars d'Alaquàs
30/05/2006 11:23:00

# S'inauguren les XV Miniolimpíades Escolars d'Alaquàs

*   30/05/2006 11:23:00
*   [Imprimir](#)
*   Compartir
*    https://www.alaquas.org/documento.asp?id\_do=9834

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9834%2F0&title=Ajuntament%20d%27Alaqu%C3%A0s.%20Premsa.S%27inauguren%20les%20XV%20Miniolimp%C3%ADades%20Escolars%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9834/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2006/2/9834/9834_Form_4.jpg)](https://www.alaquas.org/ficheros/documentos/2006/2/9834/9834_Form_10.jpg "<a href='https://www.alaquas.org/ficheros/documentos/2006/2/9834/9834_Form_10.jpg' target=_blank><i class='fa fa-external-link' aria-hidden='true'></i>.S'inauguren les XV Miniolimpíades Escolars d'Alaquàs</a>")

Competicions, exhibicions i lliurament de premis van ser els actes més destacats de la jornada esportiva celebrada dissabte

Centenars de xiquetes i xiquets es van donar cita el passat dissabte al poliesportiu El Bovalar per a assistir a la jornada festiva amb què es va donar per inaugurada la XV edició de les Miniolimpíades escolars d'Alaquàs. Des de les 10 del matí, el pavelló va acollir diferents competicions per tal de disputar les finals de la Competició Escolar Municipal.

Diferents exhibicions esportives, a càrrec del Club de Gimnàstica Rítimica i del grup de _funky_ del Poliesportiu, van precedir el lliurament dels trofeus.

En primer lloc, es van lliurar els premis del concurs Troba la Mascota. Borja Andreu Lerma, alumne de tercer de Primària del col·legi Mare de Déu de l'Olivar ha aconseguit el primer guardó. En segon lloc, el premi ha recaigut en la xiqueta, Clara Méndez Alcalá, alumna de primer de l'ESO de l'IES Clara Campoamor, mentre que en tercer lloc ha quedat el dibuix de Rocío Camillas López, alumna de tercer de l'ESO de l'IES Faustí Barberá. En l'acte es van lliurar també accèssits a Jaime Gómez Arjona, de l'IES Faustí Barberà; Irene Andreu Aliaga, del col·legi González Gallarza; Elena Resa Ruíz, del col·legi Mare Josefa Campos; Javier Martínez Belmar del col·legi Bonavista; Cristina Ortiz Conejero de l'IES Clara Campoamor; Xavier Delgado Fort del Vila d'Alaquàs i, per últim, Jonathan Rivas Ochando, del col·legi Sanchis Almiñano.

Pel que fa a les competicions escolars, en multiesport, el primer classificat ha estat el col·legi Bonavista, mentre que el segon lloc l'ha aconseguit el col·legi Sanchis Almiñano. En bàsquet, el col·legi Mare de Déu de l'Olivar s'ha fet amb el primer lloc i, el segon, ha estat per al Bonavista. En la competició de futbol sala, el primer classificat ha estat el col·legi González Gallarza i, el segon, el col·legi Sanchis Almiñano. Els diferents equips van recollir el seu premi al Poliesportiu.